# **ЗАПОВЕД**

**№ РД-04- 69/ 22.06.2023 г.**

На основание чл.47ж, ал.1 от Правилника за прилагане на Закона за собствеността и ползването на земеделските земи (ППЗСПЗЗ) във връзка със Заповед № РД 46-95/ 27.03.2023 г. на Министъра на земеделието, обн., ДВ, бр.40 от 05.05.2023 г. и съгласие от Министъра на земеделието и храните за провеждане на Първа тръжна сесия, постъпило с вх. № РД-12-1- 210-1/ 21.06.2023 г. /изх. № 66-2031/21.06.2023 г./

**НАРЕЖДАМ:**

**І.** Откривам процедура за провеждане на **Първа тръжна сесия с тайно наддаване за** отдаване под наем/аренда на свободните земеделски земи от държавния поземлен фонд (ДПФ) в Област Добрич за стопанската 2023/2024 година, както следва:

* **За отдаване под аренда на свободни земеделски земи за срок от 10 /десет/ стопански години за отглеждане на едногодишни полски култури – описани в приложения №1 и № 2;**
* **За отдаване под наем за срок от 3 /три/ стопански години за доотглеждане на съществуващи трайни насаждения орехи в Община Тервел - описани в Приложение № 2А;**
* **За създаване и отглеждане на лозови насаждения за период от 20г., съгласно приложение към чл. 5 от Наредбата за базисните цени на трайните насаждения (ДВ бр. 107 от 2000 г.) за свободни земеделски земи в Община Каварна - описани в Приложение № 2А;**

**ІІ.** **Обект на търга** са земите от ДПФ в Област Добрич, подробно описани в гореизброените приложения – представляващи неразделна част от настоящата заповед, по общини, землища, имоти, начин на трайно ползване, площ, категория, форма на отдаване, срок на предоставяне, начална тръжна цена, депозит за участие в търга.

**III. Условия за участие.** В търга могат да участват физически лица, еднолични търговци и юридически лица, регистрирани по Закона за търговския регистър, които отговарят на условията, посочени в чл.47в, ал.1 от ППЗСПЗЗ, а именно:

**1.** са регистрирани като земеделски стопани;

**2.** не са лишени от правото да упражняват търговска дейност. /изискването се отнася за управителите или за членове на управителните органи на кандидата/;

**3.** не са обявени и не се намират в производство за обявяване в несъстоятелност;

**4.** не се намират в ликвидация;

**5.** нямат неизплатени суми по чл. 34, ал. 6 и 8 ЗСПЗЗ и неизплатени суми за земите по чл. 37в, ал. 3, т. 2 ЗСПЗЗ, освен ако компетентният орган е допуснал разсрочване или отсрочване на задължението;

**6.** нямат прекратени договори за ползване на земи от ДПФ, поради неиздължаване на паричните задължения по тях и нямат просрочени задължения към Държавен фонд “Земеделие”;

**7.** нямат качество на “свързани лица” по смисъла на Търговския закон с лице, което не отговаря на изискванията по т. 5, 6.

**8.** сами или чрез свързани лица по смисъла на Търговския закон и свързани предприятия по смисъла на Закона за малките и средните предприятия, извършващи стопанска дейност, обработват не повече от 10 000 дка земеделска земя, независимо от формата на стопанисване или вида собственост.

**9.** нямат парични задължения към държавата**.**

Обстоятелствата, установяващи правото за участие в тръжната процедура по т.1, т.3, т.4, т.5 и т.6, **се удостоверяват служебно** чрез справка в съответния публичен регистър, а когато такъв не се поддържа, информацията се изисква и получава по служебен път от компетентната администрация, като в случаите по чл. 34, ал. 6 и 8 ЗСПЗЗ информацията се събира служебно от ОД "Земеделие", а обстоятелствата по т.2, т.7, т.8 и т.9, че:

* не са лишени от правото да упражняват търговска дейност;
* нямат качеството на "свързани лица" по смисъла на Търговския закон с лице, което не отговаря на изискването по т. 5 и 6 от Раздел III;
* сами или чрез свързани лица по смисъла на Търговския закон и свързани предприятия по смисъла на Закона за малките и средните предприятия, извършващи стопанска дейност, обработват не повече от 10 000 дка земеделска земя, независимо от формата на стопанисване или вида собственост;
* нямат парични задължения към държавата.

**се удостоверяват с декларация**.

**IV.** **Началната тръжна цена** **и размерът на депозита за участие в търга** са определени със Заповед № РД 46-95/ 27.03.2023 г. на Министъра на земеделието. Размерът на депозита за участие в търга за земеделските земи за отглеждане на едногодишни полски култури - в размер на **20 % от** началната тръжна цена, умножена по площта на имота;

Депозитът се внася преди депозиране на документите за участие в търга, към които участниците прилагат банково бордеро за внесен депозит по сметка на ОД „Земеделие” Добрич:

**УниКредит Булбанк гр.Добрич,**

**IBAN: BG77 UNCR 7000 3319 7077 69,**

**BIC на БНБ: UNCRBGSF**,

***ВНИМАНИЕ!***

***КАНДИДАТИТЕ ЗА УЧАСТИЕ В ТЪРГА ЗА ПОВЕЧЕ ОТ ЕДИН ИМОТ ПРЕДСТАВЯТ БАНКОВО БОРДЕРО ЗА ВНЕСЕН ДЕПОЗИТ ЗА ВСЕКИ ИМОТ ПООТДЕЛНО, ПРИКРЕПЕНО КЪМ СЪОТВЕТНИЯ ИМОТ, КАТО НА БОРДЕРОТО ДА БЪДЕ ОПИСАН ИДЕНТИФИКАТОРА НА ИМОТА!!!***

**V.** **Условия за плащане на цената**

Плащанията на наемната/арендната вноска се извършват в български лева, по банков път, в срокове и при условия, определени със Заповед № РД 46-95/ 27.03.2023 г. на Министъра на земеделието и одобрените образци на тръжни документи, както следва:

1. **За отдаване под АРЕНДА за срок от десет стопански години за отглеждане на едногодишни полски култури** 50% от годишната арендна вноска се заплаща авансово при сключване на договора и не по – късно от 1 октомври на всяка следваща стопанска година. За останалите 50 % от дължимата вноска се подписва запис на заповед при сключване на договора и в началото на всяка следваща стопанска година – с падеж – 31.01 /тридесет и първи януари/ на текущата стопанска година..

*За първата 2023/2024 стопанска година АРЕНДАТОРЪТ дължи арендно плащане само за частта от арендувания имот, която попада в допустимия слой за подпомагане. За останалата част от площта на имота, попадаща извън допустимия слой за подпомагане, арендна вноска за първата стопанска година не се дължи*.

1. **За отдаване под АРЕНДА за срок от десет стопански години за отглеждане на едногодишни полски култури при условията на чл.47о, ал.2 от ППЗСПЗЗ, които попадат до 20% в специализирания слой „Площи, допустими за подпомагане“ за имоти, описани в Приложение №2 –** *не се заплаща арендна вноска за първата стопанска година.*

От втората до десетата година 50% от годишната арендна вноска се заплаща не по – късно от 1 октомври на съответната година. За останалите 50 % от дължимата вноска се подписва запис на заповед и в началото на всяка следваща стопанска година – с падеж – 31.01 /тридесет и първи януари/ на текущата стопанска година..

1. **За отдаване под НАЕМ за срок от три стопански години за доотглеждане на съществуващи трайни насаждения орехи-** 50% от годишната наемна вноска се заплаща авансово при сключване на договора и не по – късно от 1 октомври на всяка следваща стопанска година. За останалите 50 % от дължимата вноска се подписва запис на заповед при сключване на договора и в началото на всяка следваща стопанска година – с падеж – 31.01 /тридесет и първи януари/ на текущата стопанска година..
2. **За създаване и отглеждане на лозови насаждения за период в зависимост от продължителността на периода на плододаване, определена съгласно приложенията към чл. 5 от Наредбата за базисните цени на трайните насаждения (ДВ бр. 107 от 2000 г. - АРЕНДАТОРЪТ** е длъжен при сключване на договора да представи документ за внесена гаранция за изпълнение на задължението за създаване на трайното насаждение в гратисния период в размер на 50 /петдесет/ лв./дка.

При изпълнение на задължението за създаване на трайното насаждение в 3 /три/ годишния гратисен период, установено с протокол, гаранцията за изпълнение се освобождава в 7 – дневен срок.

След изтичане на гратисния период, арендните плащания се дължат не по-късно от първия работен ден на стопанската година /1 октомври/.

**VI.** **Място и срок за получаване на документите за участие в търга.** Документите за участие в търга се получават в Областна дирекция “Земеделие” гр. Добрич, ул.”Независимост” № 5, стая **№ 102**, всеки работен ден **от 9:00 ч. до 17:00** ч., **в срок от 23.06.2023 г. до 24.07.2023 г. включително**.

**VІІ.** **Място и срок за подаване на документите за участие в търга.** Документите за участие в търга се подават в Областна дирекция “Земеделие ” гр.Добрич, ул.”Независимост” № 5, стая №102, всеки работен ден **от 9:00 ч. до 17:00 ч.**, в срок от 30 дни, считано от датата на публикуване на обявата за провеждане на тръжната сесия в местен вестник от **23.06.2023 г. до 24.07.2023 г. включително.**

**След 17:00 ч на 24.07.2023 г. ще се приемат документи за участие в търга на лица, които към 17 часа са вписани в нарочен списък, относно присъствието им пред ст.102 на ОД „Земеделие” Добрич за входиране на офертите им.**

**VIII.** **Информация за земите – обект на търга**, са изложени на информационното табло в Областна дирекция ”Земеделие” гр.Добрич, общинските служби по земеделие– за земите, обект на търга на територията на съответната община и на интернет страница на Областна дирекция ”Земеделие” гр. Добрич – <http://www.mzh.government.bg/odz-dobrich/bg/Home.aspx>.

**IХ. Търгът:**

* За отдаване **под аренда** на свободни земеделски земи за срок от десет стопански години за отглеждане на едногодишни полски култури – описани в **приложения** **№1 и № 2,**
* За отдаване под наем за срок от 3 /три/ стопански години за доотглеждане на съществуващи трайни насаждения орехи в Община Тервел - описани **Приложение № 2А;**
* За отдаване под аренда за създаване и отглеждане на лозови насаждения в Община Каварна - описани **Приложение № 2А;**

**Ще се проведе** в сградата на Областна дирекция ”Земеделие ” гр. Добрич, ул.”Независимост” № 5 **със задължително присъствие на кандидатите или нотариално упълномощени от тях лица,** при следния график:

1. За оферти за отглеждане на едногодишни полски култури /аренда/ за земите на територията на **Община Ген. Тошево – 31.07.2023 г.- 01.08.2023 г. от** **09.30 ч. до 17,30ч;**

2. За оферти за отдаване под наем за срок от 3 /три/ стопански години за доотглеждане на съществуващи трайни насаждения орехи и за отглеждане на едногодишни полски култури / аренда / за земите на територията на **Община Тервел**– **02.08.2023 г.- 03.08.2023 г.-от** **9,30 ч.-17,30;**

3. За оферти за отглеждане на едногодишни полски култури /аренда/ за земите на територията на **Община Балчик,** **Община** **Каварна и Община Шабла и з**а оферти за отдаване под аренда за създаване и отглеждане на лозови насаждения в **Община Каварна** –**04.08.2023 г. от** **9,30 ч.-17,30**

4. За оферти за отглеждане на едногодишни полски култури /аренда/ за земите на територията на **Община Добрич и Община Добричка** – **07.08.2023 г. - 08.08.2023 г.-от** **9,30 ч.- 17,30.;**

5. За оферти за отглеждане на едногодишни полски култури /аренда/ за земите на територията на **Община Крушари – 09.08.2023г. -11.08.2023г. от 9,30ч.- 17,30ч;**

**X.** В случаите по чл.47л от ППЗСПЗЗ когато от няколко участници е предложена една и съща цена за даден имот, между тях се провежда търг с явно наддаване с начална цена - предложената от кандидатите цена, като стъпката за наддаване е в размер на един лев. При отказ за участие в наддаването търгът се прекратява.

**ХI.** Утвърждавам Тръжните условия за участие в търга, представляващи неразделна част от настоящата заповед. Тръжните условия и списъците с имотите да се обявят на информационното табло на Областна дирекция ”Земеделие “ гр. Добрич, на информационните табла на общинските служби по земеделие и на интернет страница на Областна дирекция ”Земеделие” гр. Добрич <http://www.mzh.government.bg/odz-dobrich/bg/Home.aspx>.

**ХІI.** Тръжната комисия се състои най-малко от трима редовни членове, един от които е правоспособен юрист и от резервни членове. Поименният състав на комисията се определя с отделна заповед след изтичане срока за подаване на документите за участие в търга.

**ХІІI.** Заповедта да се обяви в местен вестник, на информационното табло на Областна дирекция ”Земеделие “ гр. Добрич, на информационните табла на общинските служби по земеделие и на интернет страница на Областна дирекция ”Земеделие” гр. Добрич <http://www.mzh.government.bg/odz-dobrich/bg/Home.aspx>.

**ИНЖ. ДЕСИСЛАВА ИВАНОВА /п/**

*Директор ОД “Земеделие”*